pythainlp/thai-wiki-dataset-v4 huggingface dataset:
มัวร์ (เมือง)

มัวร์  หรือ บันดาร์มาฮารานี  เป็นเมืองทางประวัติศาสตร์และเป็นศูนย์กลางของอำเภอมัวร์ รัฐยะโฮร์ ประเทศมาเลเซีย เป็นแหล่งท่องเที่ยวที่ได้รับความนิยมมากที่สุดแห่งหนึ่งในมาเลเซีย ทั้งทางด้านอาหาร กาแฟ และอาคารก่อนสงครามที่มีประวัติศาสตร์ยาวนาน เมื่อเร็ว ๆ นี้  ประกาศให้เป็นเมืองหลวงสุลต่าน (royal town) ของรัฐยะโฮร์โดยสุลต่านอิบราฮิม สุลต่าน อิสกันดาร์ และเป็นเขตเมืองที่ใหญ่เป็นอันดับสี่ (รองจากโจโฮร์บะฮ์รู บาตูปาฮัต และกลวง) ของรัฐยะโฮร์
ธรรม์ธร จึงรุ่งเรืองกิจ

ธรรม์ธร จึงรุ่งเรืองกิจ ชื่อเล่น เดโม หรือชื่อในวงการกีฬา เดโม ฮวน (อักษรโรมัน: Demo Juan; 12 กุมภาพันธ์ พ.ศ. 2551 –) เป็นนักกีฬาฮอกกี้น้ำแข็งชายทีมชาติไทยรุ่นอายุไม่เกิน 18 ปี ตำแหน่งกองหลัง เขาเป็นบุตรชายของธนาธร จึงรุ่งเรืองกิจ นักการเมืองระดับแถวหน้าของประเทศไทย รวมถึงเป็นหลานของสุริยะ จึงรุ่งเรืองกิจ รองนายกรัฐมนตรีไทย
ประวัติ.
ธรรม์ธร จึงรุ่งเรืองกิจ เป็นบุตรชายของธนาธร จึงรุ่งเรืองกิจ และธรรม์ธรมีชื่อเล่นคือ "เดโม" ซึ่งมาจากคำว่า"เดโมเครซี" ("democracy") ที่หมายถึงประชาธิปไตย เขามีพรสวรรค์และความสามารถด้านกีฬา โดยเฉพาะฮอกกี้น้ำแข็ง ซึ่งช่วงฤดูกาล 2565–66 ธรรม์ธรได้ลงแข่งให้แก่ทีมกิลด์ฟอร์ดไฟร์สตาส์ในลีกอังกฤษรุ่นอายุไม่เกิน 16 ปี และช่วงฤดูกาล 2567–68 เขาได้ลงแข่งให้แก่ทีมกิลด์ฟอร์ดไฟร์คิงส์ในลีกอังกฤษรุ่นอายุไม่เกิน 18 ปี กระทั่งได้เป็นตัวแทนฮอกกี้น้ำแข็งชายทีมชาติไทยรุ่นอายุไม่เกิน 18 ปี ในการแข่งฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี ซึ่งธรรม์ธรเป็นคนแรกของครอบครัวที่มีโอกาสรับใช้ชาติในฐานะนักกีฬา โดยไม่เคยมีคนใดในครอบครัวติดทีมชาติไทยมาก่อน
อาร์โด อารูซาร์

อาร์โด อารูซาร์ (เกิดวันที่ 24 มิถุนายน ค.ศ. 1988 ที่ปาร์นู) เป็นนักมวยปล้ำอาชีพแบบเกรโก-โรมันชาวเอสโตเนีย เขาเข้าแข่งในโอลิมปิกฤดูร้อน 2012 ประเภทเกรโก-โรมัน 96 กก. หลังเอาชนะเอร์วิน การาบาโยในรอบคัดเลือก เขาแพ้ต่อ Tsimafei Dzeinichenka ในรอบ 8 คนสุดท้าย ในโอลิมปิกฤดูร้อน 2016 เขาแข่งในประเภทเกรโก-โรมัน 98 กก. โดยแพ้ต่ออิสลัม มาโกเมดอฟในรอบ 16 คนสุดท้าย
ฮัน คัง

ฮัน คัง (เกาหลี: ; ; เกิดเมื่อวันที่ 27 พฤศจิกายน ค.ศ. 1970) เป็นนักเขียนชาวเกาหลีใต้ ในช่วงปี 2007 ถึง 2018 เธอสอนการเขียนเชิงสร้างสรรค์ที่สถาบันศิลปะโซล ฮันโด่งดังไปทั่วโลกจากนวนิยายเรื่อง "The Vegetarian" ซึ่งกลายเป็นนวนิยายภาษาเกาหลีเรื่องแรกที่ได้รับรางวัล International Booker Prize สาขานวนิยายในปี 2016 ต่อมาในปี 2024 เธอได้รับรางวัลโนเบลสาขาวรรณกรรม นับเป็นครั้งแรกสำหรับสตรีชาวเอเชียที่ได้รางวัลนี้ รวมถึงชาวเกาหลีคนแรกที่ได้รางวัลนี้
พระราชบัญญัติสุราชุมชน

พระราชบัญญัติสุราชุมชน หรือชื่ออย่างเป็นทางการคือ พระราชบัญญัติภาษีสรรพสามิต (ฉบับที่ 2) พ.ศ. 2568 เป็นพระราชบัญญัติที่เสนอโดยสมาชิกสภาผู้แทนราษฎร เพื่อให้ผู้ผลิตรายเล็กในท้องถิ่นสามารถผลิตเบียร์และสุราได้อย่างถูกกฎหมาย
เบื้องหลัง.
การผลิตแอลกอฮอล์ในประเทศไทยมีลักษณะผูกขาด โดยส่วนใหญ่กระจุกตัวอยู่ที่ไทยเบฟเวอเรจและบุญรอดบริวเวอรี่ ผู้ผลิตรายเล็กต้องเผชิญกับอุปสรรคในการเข้าสู่ตลาดที่ใหญ่ขึ้น รวมถึงความยากลำบากในการขอใบอนุญาตส่งออก กำลังการผลิตขั้นต่ำที่เยอะขึ้น และการรับรองด้านสิ่งแวดล้อม
เท่าพิภพ ลิ้มจิตรกร สส. ฝ่ายค้านจากพรรคประชาชนและผู้ผลิตเบียร์ เป็นผู้สนับสนุนหลักในการเปิดเสรีการผลิตแอลกอฮอล์ของประเทศไทย
แพทองธาร ชินวัตร นายกรัฐมนตรีผลักดันพระราชบัญญัติฉบับนี้เพื่อเป็นแนวทางในการฟื้นฟูเศรษฐกิจในชนบทของไทยและเพิ่มการแข่งขัน
การพิจารณา.
สภาผู้แทนราษฎรได้ผ่านร่างพระราชบัญญัติสุราชุมชน ต่อมาวุฒิสภาได้ผ่านร่างพระราชบัญญัติสุราชุมชน
ในวันที่ 5 มิถุนายน พ.ศ. 2568 ราชกิจจานุเบกษาได้เผยแพร่ พระราชบัญญัติภาษีสรรพสามิต (ฉบับที่ 2) พ.ศ. 2568 โดยให้มีผลนับแต่วันถัดจากวันประกาศในราชกิจจานุเบกษาคือในวันที่ 6 มิถุนายน พ.ศ. 2568
ข้อสังเกต.
พระราชบัญญัติดังกล่าวสนับสนุนผู้ประกอบการรายย่อย สหกรณ์ วิสาหกิจชุมชน และกลุ่มเกษตรกรในการขอใบอนุญาตผลิตสุราเชิงพาณิชย์
เกลาดีโอ มอนเตแวร์ดี

เกลาดีโอ โจวันนี อันโตนีโอ มอนเตแวร์ดี (เข้าเป็นคริสต์ศาสนิกชนเมื่อวันที่ 15 พฤษภาคม ค.ศ. 1567 – 29 พฤศจิกายน ค.ศ. 1643) เป็นนักแต่งเพลง ผู้กำกับวงดนตรี และนักเล่นเครื่องสาย ชาวอิตาลี เขาเป็นนักประพันธ์เพลงทั้งดนตรีฆราวาสและดนตรีศาสนา และผู้บุกเบิกในการพัฒนาโอเปรา ถือเป็นบุคคลสำคัญที่มีบทบาทในการเปลี่ยนผ่านระหว่างยุคฟื้นฟูศิลปวิทยาการและยุคบารอกในประวัติศาสตร์ดนตรี
มอนเตแวร์ดีเกิดในเกรโมนา ซึ่งเป็นที่ที่เขาได้เริ่มต้นศึกษาและประพันธ์ดนตรีเป็นครั้งแรก และเริ่มอาชีพนักดนตรีที่ราชสำนักของมันโตวา (ป. 1590–1613) จนกระทั่งเขาเสียชีวิตในสาธารณรัฐเวนิส จดหมายที่ยังหลงเหลืออยู่ของเขาให้ข้อมูลเชิงลึกเกี่ยวกับชีวิตของนักดนตรีอาชีพในอิตาลีในช่วงนั้น ซึ่งรวมถึงปัญหาเรื่องรายได้ การอุปถัมภ์ และการเมือง
เมียกุเมียกุ

เมียกุเมียกุ (ミャクミャク, Myaku-Myaku) เป็นตัวละครมาสคอตอย่างเป็นทางการของเอ็กซ์โป 2025 ที่เมืองโอซากะประเทศญี่ปุ่น
ตัวละครมีการออกแบบที่แปลกประหลาดเหมือนสัตว์ประหลาดโดยมีลูกตา 5 ดวงล้อมรอบด้วยวงแหวนคล้ายเซลล์
ส่วนสีน้ำเงินของตัวเมียกุเมียกุแสดงถึงน้ำซึ่งสามารถเปลี่ยนแปลงรูปร่างได้อย่างอิสระ ในขณะที่ส่วนสีแดงแทนเซลล์ซึ่งเป็นสัญลักษณ์ของชีวิต
เครื่องดื่มแอลกอฮอล์ในประเทศไทย

เครื่องดื่มแอลกอฮอล์ในประเทศไทย หมายถึง อุตสาหกรรมเครื่องดื่มแอลกอฮอล์ทุกประเภท รวมถึงการบริโภคและกฎหมายที่เกี่ยวข้องกับเครื่องดื่มแอลกอฮอล์ในประเทศไทย ในปี พ.ศ. 2566 มีประชากรทั้งหมด 5.73 ล้านคน (คิดเป็น 10.05% ของประชากร) ที่แสดงอาการติดสุรา
ตลาดภายในประเทศ.
ตลาดสุราในประเทศไทยมีมูลค่าประมาณ 473,000 ล้านบาท (13,970 ล้านเหรียญสหรัฐ) ในปี พ.ศ. 2563 ตลาดถูกกำหนดให้เป็นตลาดผูกขาด
เบียร์.
ตลาดเครื่องดื่มแอลกอฮอล์มากกว่าครึ่งหนึ่งประกอบด้วยเบียร์ และมีการผูกขาดโดยผู้ขายสองรายอย่างแท้จริง โดยบริษัท บุญรอดบริวเวอรี่ จำกัด (ผู้ผลิตเบียร์สิงห์และลีโอ) มีส่วนแบ่งการตลาด 58% และบริษัท ไทยเบฟเวอเรจ จำกัด (มหาชน) (ผู้ผลิตเบียร์ช้าง) มีส่วนแบ่งการตลาด 34.3%
ภายใต้พระราชบัญญัติสุรา พ.ศ. 2493 ห้ามมิให้บุคคลใดผลิตและจำหน่ายเบียร์ของตนเอง แม้จะมีสิ่งนี้ แต่ตลาดคราฟต์เบียร์ขนาดใหญ่ก็ยังคงอยู่ในประเทศไทย โดยมีโรงเบียร์ขนาดเล็กตั้งขึ้นทั่วประเทศ
สุรา.
ตลาดสุราอยู่ภายใต้การควบคุมของไทยเบฟเวอเรจ (ผู้ผลิตสุราแสงโสม, แม่โขง และหงส์ทอง) เป็นหลัก และครองส่วนแบ่งตลาดกว่าร้อยละ 90 รัฐบาลไทยออกใบอนุญาตการกลั่นสองรูปแบบคือ "ใบอนุญาตชุมชน" และ "ใบอนุญาตพิเศษ"
ใบอนุญาตพิเศษ.
ใบอนุญาตพิเศษให้สิทธิแก่บริษัทในการส่งออกผลิตภัณฑ์ของตนและมีข้อจำกัดน้อยลง แต่ต้องมีกำลังการผลิตขั้นต่ำต่อวัน 30,000 ลิตร และให้ผู้กลั่นได้รับใบรับรองด้านสิ่งแวดล้อม
ใบอนุญาตชุมชน.
ใบอนุญาตชุมชนนั้นได้รับง่ายกว่า แต่จำกัดพนักงานโรงกลั่นไว้ที่ 6 คน เครื่องกลั่นจำกัดการใช้ไฟฟ้าไว้ที่ 5 แรงม้า ใบอนุญาตของชุมชนจำกัดให้ผู้ผลิตสุราติดฉลากผลิตภัณฑ์ของตนว่าเป็น "เหล้าขาว" หรือ "เหล้าสี" ได้เท่านั้น
กฎหมายและแนวปฏิบัติ.
อายุที่สามารถดื่มเครื่องดื่มแอลกอฮอล์ได้.
ในประเทศไทย อายุขั้นต่ำของบุคคลที่สามารถดื่มเครื่องดื่มแอลกอฮอล์ได้ตามกฎหมายคือ 20 ปี ทั้งนี้ เป็นการจำกัดอายุเพิ่มโดยพระราชบัญญัติควบคุมเครื่องดื่มแอลกอฮอล์ พ.ศ. 2551 ซึ่งเดิมจำกัดอายุขั้นต่ำไว้ที่ 18 ปี การดื่มส่วนตัวไม่ได้รับการควบคุมในสถานที่ส่วนตัว
การโฆษณาเครื่องดื่มแอลกอฮอล์.
ประเทศไทยมีกฎหมายที่เข้มงวดในการควบคุมการโฆษณาเครื่องดื่มและผลิตภัณฑ์แอลกอฮอล์ ภายใต้พระราชบัญญัติควบคุมเครื่องดื่มแอลกอฮอล์ พ.ศ. 2551 ในปี พ.ศ. 2567 กระทรวงสาธารณสุขได้เสนอร่างกฎหมายฉบับใหม่เพื่อจำกัดการโฆษณาที่เกี่ยวข้องกับแอลกอฮอล์เพิ่มเติม
ร่างพระราชบัญญัติสุราชุมชน.
ในปี พ.ศ. 2568 สภาผู้แทนราษฎรไทย ชุดที่ 26 มีมติผ่านร่างพระราชบัญญัติสุราชุมชนอย่างเป็นเอกฉันท์ ซึ่งจะช่วยให้การผลิตสุราเสรีทำได้ง่ายมากขึ้น
มอแอเตช็องดง

มอแอเตช็องดง  หรือนิยมเรียกย่อว่า มอแอ เป็นโรงทำเหล้าองุ่นของฝรั่งเศส ก่อตั้งโดยพ่อค้าไวน์นามว่าโกลด มอแอ  เมื่อปี 1743 เมื่อแรกก่อตั้งกิจการใช้ชื่อว่า มอแอเตกงปาญี  แล้วเปลี่ยนเป็นชื่อปัจจุบันในปี 1833
ปัจจุบัน มอแอเตช็องดงเป็นกิจการในเครือบริษัทสินค้าหรูระดับโลกอย่างแอลวีเอ็มเอช และเป็นหนึ่งในผู้ผลิตแชมเปญรายใหญ่ที่สุดของโลก ใช้องุ่นจากไร่องุ่นของตนเองที่มีพื้นที่มากกว่า 7,500 ไร่ในพื้นที่ที่ดีที่สุดของจังหวัดช็องปาญ กระบวนการผลิตยังคงไว้ซึ่งกรรมวิธีดั้งเดิม ควบคู่ไปกับเทคโนโลยีสมัยใหม่ เพื่อให้ได้แชมเปญที่มีเอกลักษณ์และรสชาติที่สมบูรณ์แบบ
หนึ่งในผลิตภัณฑ์ที่โดดเด่นของตราสินค้า ได้แก่ มอแอแต็งเปรียาล  ซึ่งเป็นแชมเปญที่มีความสมดุลระหว่างความสดชื่นกับความซับซ้อน และดงเปรีญง  แชมเปญระดับพรีเมียมที่ผลิตจากองุ่นเฉพาะปีที่ดีที่สุดเท่านั้น นอกจากนี้ มอแอเตช็องดงยังเป็นตราสินค้าที่ได้รับความนิยมในงานระดับโลก เช่น งานออสการ์ การแข่งขันฟอร์มูลาวัน
ภาษาฝรั่งเศสครีโอลดอมินีกา

ภาษาฝรั่งเศสครีโอลดอมินีกา เป็นครีโอลที่มีพื้นฐานมาจากภาษาฝรั่งเศสและเป็นภาษาที่ใช้พูดกันอย่างแพร่หลายในดอมินีกา ถือได้ว่าเป็นภาษาถิ่นที่แตกต่างของภาษาฝรั่งเศสครีโอลแอนทิลลีส
ประวัติ.
ภาษาฝรั่งเศสครีโอลดอมินีกาเป็นสำเนียงย่อยของภาษาฝรั่งเศสครีโอลแอนทิลลีส ซึ่งพูดกันในเกาะอื่น ๆ ของเลสเซอร์แอนทิลลีส และมีความเกี่ยวข้องอย่างใกล้ชิดกับสำเนียงที่พูดใน มาร์ตีนิก กัวเดอลุป เซนต์ลูเชีย กรีเนดา และตรินิแดดและโตเบโกบางส่วน อัตราความสามารถในการเข้าใจของผู้พูดภาษาฝรั่งเศสครีโอลแอนทิลลีสสายย่อยอื่น ๆ อยู่ที่เกือบร้อยละ 100 ลักษณะทางวากยสัมพันธ์ ไวยากรณ์ และคำศัพท์แทบจะเหมือนกันกับภาษาฝรั่งเศสครีโอลมาร์ตีนิกและภาษาฝรั่งเศสครีโอลเซนต์ลูเชีย แม้ว่าภาษาฝรั่งเศสครีโอลดอมินีกาจะมีคำยืมภาษาอังกฤษมากกว่าก็ตาม 
ผู้ที่พูดภาษาฝรั่งเศสครีโอลเฮติก็สามารถเข้าใจภาษาฝรั่งเศสครีโอลดอมินีกาได้เช่นกัน ถึงแม้จะมีลักษณะเฉพาะหลายอย่าง แต่ก็สามารถสื่อสานเข้าใจกันได้
ภาษาฝรั่งเศสครีโอลดอมินีกาก็เหมือนกับภาษาฝรั่งเศสครีโอลอื่น ๆ ที่มีพื้นฐานมาจากภาษาฝรั่งเศสในแคริบเบียน ซึ่งคำศัพท์ก็มาจากภาษาฝรั่งเศสเป็นหลัก โดยได้รับอิทธิพลจากภาษาแอฟริกันและแคริบเบียนในส่วนของโครงสร้างคำ นอกจากนี้ สำนวนต่าง ๆ ยังสะท้อนถึงการมีอยู่ของภาษาอังกฤษครีโอล และอิทธิพลของภาษาสเปนก็ปรากฏให้เห็นเช่นกัน
ในปี 1635 ฝรั่งเศสเข้ายึดกัวเดอลุปและมาร์ตีนิกและเริ่มก่อตั้งอาณานิคมน้ำตาลขึ้น ส่วนดอมินีกานั้นยังไม่ได้ถูกล่าอาณานิคม เนื่องจากทุกความพยายามในการตั้งถิ่นฐานล้มเหลว ก่อนปี 1690 คนตัดไม้ชาวอังกฤษและฝรั่งเศสเดินทางมายังดอมินีกาเพื่อใช้ประโยชน์จากทรัพยากรป่าไม้ ต่อมาชาวฝรั่งเศสจากมาร์ตีนิกและกัวเดอลุปพร้อมทาสของพวกเขาได้ตั้งถิ่นฐานในดอมินีกาสำเร็จ และก่อตั้งฟาร์มขนาดเล็กเพื่อปลูกกาแฟ ฝ้าย ไม้ และยาสูบ จากกระบวนการนี้ ภาษาฝรั่งเศสครีโอลดอมินีกาจึงเริ่มพัฒนาขึ้นในหมู่ทาส โดยเกิดจากการผสมผสานของภาษาฝรั่งเศสคลีโอลกัวเดอลุปและมาร์ตีนิก ก่อนที่จะได้รับอิทธิพลเพิ่มเติมจากคำศัพท์ของชนพื้นเมืองชาวอเมริกันและภาษาอังกฤษ ตั้งแต่นั้นเป็นต้นมา ภาษาฝรั่งเศสครีโอลดอมินีกาก็ยังคงอยู่มาจนถึงปัจจุบัน แม้ว่าดอมินีกาจะถูกส่งต่อให้เป็นอาณานิคมของอังกฤษ และมีการนำคำภาษาอังกฤษเข้ามาใช้เพิ่มขึ้นก็ตาม การพัฒนาระบบการคมนาคมที่ล่าช้าในดอมินีกาเป็นอุปสรรคต่อการแพร่ขยายของภาษาอังกฤษ ซึ่งเป็นภาษาราชการของประเทศ โดยเฉพาะในหมู่บ้านที่อยู่ห่างไกล ทำให้ภาษาฝรั่งเศสครีโอลดอมินีกายังคงเป็นภาษาพูดเพียงภาษาเดียวของพวกเขา มีลักษณะที่เป็นภาษาฝรั่งเศสอย่างเข้มข้น และยังคงมีบทบาทสำคัญในวัฒนธรรมของดอมินีกา
เรกกาเร็ดที่ 2

เรกกาเร็ดที่ 2 (ในภาษาสเปน, กาลิเซีย และ; ? – มีนาคม ค.ศ. 621) เป็นพระมหากษัตริย์วิซิกอทแห่งฮิสปานิอา เซปทิเมเนีย และกาลิเซียเพียงชั่วครู่ใน ค.ศ. 621 แม้ว่าจะมีการถกเถียงกันว่าระยะเวลาการครองราชย์ที่แน่นอนน่าจะอยู่ที่ไม่กี่วันหรือนานกว่าหนึ่งปีก็ตาม
พระราชประวัติ.
พระราชบิดาและผู้ครองราชย์ก่อนหน้าคือซิเซบุต ตอนขึ้นครองราชย์พระองค์ยังทรงพระเยาว์ และเช่นเดียวกันกับความพยายามในการสถาปนาราชวงศ์ขิงชนวิซิกอทส่วนใหญ่ ซิเซบุตถูกบรรดาขุนนางคัดค้านและล้มเหลวไป
การสวรรคตของพระองค์ทำให้ซูอินติลา ขุนพลผู้ที่มีอำนาจหรืออิทธิพลสูงสุด ขึ้นครองราชย์ต่อ
ฉากหลังเครดิต

ฉากหลังเครดิต (เรียกอีกอย่างว่า สติงเกอร์ (stinger), เอนด์แท็ก (end tag) หรือ เครดิตคุกกี้ (credit cookie)) เป็นคลิปตัวอย่างหรือไม่ก็เป็นคลิปสั้น ๆ ที่ปรากฏหลังจาก เครดิตปิดท้าย ได้ฉายจบแล้ว และบางครั้งก็จะปรากฏหลังจาก โลโก้บริษัทผู้ผลิต ของภาพยนตร์, รายการโทรทัศน์ หรือวิดีโอเกม ฉากเหล่านี้มักถูกใส่ไว้เพื่อเป็นรางวัลแก่ผู้ชมที่มี ความอดทน นั่งดูเครดิตจนจบ โดยอาจเป็นฉากที่สร้างขึ้นเพื่อความขบขัน หรือเพื่อปูทางไปสู่ ภาคต่อ
บางครั้งอาจมี ฉากกลางเครดิต (mid-credits scene) แทรกอยู่ระหว่างเครดิตท้ายเรื่องด้วย ซึ่งมักใช้เพื่อดึงความสนใจของผู้ชมไว้ โดยไม่ต้องรอให้เครดิตทั้งหมดจบก่อนที่จะได้รับชมฉากพิเศษ
พระราชบัญญัติการพนัน พ.ศ. 2478

พระราชบัญญัติการพนัน พ.ศ. 2478 เป็นพระราชบัญญัติที่มีผลบังคับใช้ตั้งแต่ปี พ.ศ. 2478 มีสาระสำคัญในการห้ามเล่นการพนันทุกประเภท
การพิจารณา.
สภาผู้แทนราษฎรได้ผ่านร่างพระราชบัญญัติฉบับนี้และได้รับความเห็นชอบจากคณะผู้สำเร็จราชการในพระปรมาภิไธยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 31 มกราคม พ.ศ. 2478 คณะผู้สำเร็จราชการแทนพระองค์ประกอบด้วยพระเจ้าวรวงศ์เธอ พระองค์เจ้าอาทิตย์ทิพอาภาเป็นประธาน เจ้าพระยายมราช (ปั้น สุขุม) และพลเอกเจ้าพระยาพิชเยนทรโยธิน (อุ่ม อินทรโยธิน) พระราชบัญญัติฉบับนี้มีผลใช้บังคับในวันที่ประกาศในราชกิจจานุเบกษาคือเมื่อวันที่ 1 กุมภาพันธ์ พ.ศ. 2478
การดำเนินการและผลลัพธ์.
จากการบังคับใช้พระราชบัญญัติการพนัน การพนันในประเทศไทยจึงถูกควบคุมอย่างเข้มงวด การพนันที่ถูกกฎหมายมีอยู่เพียงประเภทเดียวคือสลากกินแบ่งรัฐบาลและการแข่งม้าที่ดำเนินการโดยรัฐ
เมื่อวันที่ 13 มกราคม พ.ศ. 2568 คณะรัฐมนตรีได้มีมติเห็นชอบร่างพระราชบัญญัติการประกอบธุรกิจสถานบันเทิงครบวงจร เพื่อให้กาสิโนถูกกฎหมายในประเทศไทย
พระราชบัญญัติสมรสเท่าเทียม

พระราชบัญญัติสมรสเท่าเทียม หรือชื่ออย่างเป็นทางการคือ พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 24) พ.ศ. 2567 เป็นพระราชบัญญัติในปี พ.ศ. 2567 ที่ทำให้การสมรสเพศเดียวกันในประเทศไทยถูกต้องตามกฎหมาย กฎหมายดังกล่าวทำให้ประเทศไทยเป็นประเทศแรกในเอเชียตะวันออกเฉียงใต้ และเป็นประเทศที่ 2 ในทวีปเอเชีย ที่รับรองให้การสมรสเพศเดียวกันถูกต้องตามกฎหมายต่อจากไต้หวัน
การพิจารณา.
พระบาทสมเด็จพระวชิรเกล้าเจ้าอยู่หัวได้ทรงลงพระปรมาภิไธยในพระราชบัญญัติฉบับนี้เมื่อวันที่ 12 สิงหาคม พ.ศ. 2567 โดยมีเศรษฐา ทวีสิน เป็นผู้รับสนองพระบรมราชโองการ และได้ประกาศในราชกิจจานุเบกษาเมื่อวันที่ 24 กันยายน พ.ศ. 2567 ในรัฐบาลแพทองธาร ชินวัตร โดยกฎหมายมีผลใช้บังคับตั้งแต่วันที่ 23 มกราคม พ.ศ. 2568
การดำเนินการและผลลัพธ์.
พระราชบัญญัติสมรสเท่าเทียม มีผลใช้บังคับในวันที่ 23 มกราคม พ.ศ. 2568
การใช้บังคับกฎหมายดังกล่าวอยู่ภายใต้การกำกับดูแลของนายกรัฐมนตรี และกระทรวงมหาดไทยได้แก้ไขกฎกระทรวงเพื่ออำนวยความสะดวกในการจดทะเบียนสมรสเพศเดียวกัน นอกจากนี้ กรมการปกครอง ซึ่งทำหน้าที่เป็นสำนักทะเบียน ได้ปรับปรุงระบบคอมพิวเตอร์และแบบฟอร์มการจดทะเบียนสมรส เพื่อให้การจดทะเบียนสมรสเพศเดียวกันสามารถดำเนินการได้ทันทีเมื่อกฎหมายใช้บังคับ โดยได้ทดลองใช้งานไปแล้วเมื่อเดือนธันวาคม พ.ศ. 2567
วันที่ 26 ธันวาคม พ.ศ. 2567 ชัชชาติ สิทธิพันธุ์ ผู้ว่าราชการกรุงเทพมหานคร จัดงานแถลงข่าว "กรุงเทพมหานครมั่นใจ พร้อมบริการจดทะเบียนสมรสเท่าเทียม" พร้อมด้วยวันทนีย์ วัฒนะ ปลัดกรุงเทพมหานคร และอรรณว์ ชุมาพร ผู้จัดงานบางกอกไพรด์
คู่รักเพศเดียวกันสามารถจดทะเบียนสมรสได้ที่ที่ว่าการอำเภอทั้งหมด 878 แห่งทั่วประเทศ สำนักงานเขต 50 แห่งในกรุงเทพฯ และสถานทูตและสถานกงสุล 94 แห่งทั่วโลก คู่รักชาวต่างชาติสามารถจดทะเบียนสมรสได้โดยไม่ต้องคำนึงถึงเพศ แต่จะต้องแสดงหลักฐานว่าไม่ได้สมรสกันอยู่ก่อนแล้ว
สถิติ.
เมื่อวันที่ 23 มกราคม พ.ศ. 2568 มีคู่รักเพศเดียวกันจำนวน 1,839 คู่ที่ได้แต่งงานและจดทะเบียนสมรส โดย 661 คู่อยู่ในกรุงเทพมหานคร และมี 185 คู่ได้เข้าร่วมงานจดทะเบียนสมรสหมู่ที่จัดขึ้นที่สยามพารากอน ตามรายงานของบางกอกไพรด์ กรมการปกครองรายงานว่ามีคู่รักเพศเดียวกันแต่งงานในวันเดียวกัน 1,832 คู่
มาตราบอร์เทิล

มาตราท้องฟ้ามืดบอร์เทิล (เรียกสั้น ๆ ว่า มาตราบอร์เทิล) เป็นมาตราตัวเลข 9 ระดับที่ใช้วัดความสว่างของท้องฟ้ายามค่ำคืนของสถานที่ใดสถานที่หนึ่ง ซึ่งช่วยวัดความสามารถในการสังเกตทางดาราศาสตร์ของวัตถุบนท้องฟ้าและการรบกวนที่เกิดจากมลภาวะทางแสง โดยนักดาราศาสตร์สมัครเล่น จอห์น อี. บอร์เทิล (John E. Bortle) ได้สร้างมาตราดังกล่าวขึ้นและตีพิมพ์ในนิตยสาร "Sky & Telescope" ฉบับเดือนกุมภาพันธ์ ค.ศ. 2001 เพื่อช่วยให้ผู้สังเกตการณ์ท้องฟ้าประเมินความมืดของสถานที่สังเกตการณ์ และเพื่อเปรียบเทียบความมืดของสถานที่สังเกตการณ์
มาตรานี้มีตั้งแต่ระดับ 1 ซึ่งเป็นท้องฟ้าที่มืดที่สุดในโลก ไปจนถึงระดับ 9 ซึ่งเป็นท้องฟ้าในตัวเมือง และมีเกณฑ์ต่าง ๆ สำหรับแต่ละระดับที่เกินกว่าขีดจำกัดความสว่างที่มองเห็นด้วยตาเปล่า (NELM) ความแม่นยำและประโยชน์ของมาตราได้รับการตั้งคำถามในการวิจัยปี 2014 ตารางนี้สรุปคำอธิบายของบอร์เทิลเกี่ยวกับคลาสต่าง ๆ สำหรับบางคลาสอาจมีความแตกต่างอย่างมากจากคลาสหนึ่งไปสู่อีกคลาสหนึ่ง เช่น บอร์เทิล 4 กับ 5
ลัฟเรนตียา

ลาฟเรนติยา (ยูปิก: Ӄышы; ชูคอต: Ӄытрын, "Ḳytryn"; เนากาน: "Qerre"; อินูปิอัต: "Kesrreq" หรือ "Kisrriq") เป็นหมู่บ้าน ("selo") และเป็นศูนย์กลางการบริหารของเขตชูคอตสกีในเขตปกครองตนเองชูคอตคา ประเทศรัสเซีย ตั้งอยู่บนอ่าวลาฟเรนติยาใกล้กับช่องแคบแบริ่ง มีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง ลาฟเรนติยาเป็นศูนย์กลางการบริหารเขตเพียงแห่งเดียวในเขตปกครองตนเองทั้งหมดที่มีสถานะเป็นหมู่บ้าน อนึ่ง ประชากรของลาฟเรนติยาคิดเป็นร้อยละ 30.2 ของประชากรทั้งหมดของเขตชูคอตสกี และสนามบินลาฟเรนติยา (ICAO: UHML) ที่ซึ่งตั้งอยุ่ในหมู่บ้านนี้ เป็นสนามบินที่อยู่ทางตะวันออกสุดของโลก
เศรษฐกิจ.
เมืองลาฟเรนติยาเป็นศูนย์กลางการบริหารของเขตชูคอตสกี ซึ่งประกอบด้วยสถานที่สำคัญต่าง ๆ มากมาย เช่น ศาลแขวงและอัยการประจำเขต โรงพยาบาล ที่ทำการไปรษณีย์ โรงเรียน โทรคมนาคม ร้านขายยา และเป็นสำนักงานใหญ่ประจำภูมิภาคของสายการบินชูโคตาเวีย
การคมนาคม.
ลาฟเรนติยาอยู่ห่างจากเมืองอะนาดีร์คิดเป็นระยะทาง 
ทางอากาศ.
หมู่บ้านนี้เป็นที่ตั้งของท่าอากาศยานลาฟเรนติยา
ทางถนน.
หมู่บ้านลอริโนเชื่อมต่อกับหมู่บ้านลาฟเรนติยาด้วยถนนลูกรัง โดยถนนนั้นคิดเป็นระยะทาง นอกจากถนนสั้น ๆ สายนี้แล้ว ลาฟเรนติยาก็ไม่มีช่องทางในการเชื่อมต่อกับส่วนอื่น ๆ ของโลกทางถนนแต่อย่างใด อย่างไรก็ตาม ภายในนิคมแห่งนี้มีถนนเพียงจำนวนเล็กน้อยเท่านั้น
สภาพภูมิอากาศ.
ลาฟเรนติยามีภูมิอากาศแบบทุนดราอาร์กติก (การจำแนกภูมิอากาศเคิพเพิน: "ET") อันเนื่องมาจากเดือนที่ร้อนที่สุดจะมีอุณหภูมิเฉลี่ยอยู่ระหว่าง
Theriosuchus

Theriosuchus เป็นสกุลของ neosuchia ประเภท atoposaurid ที่สูญพันธุ์แล้วจากยุคจูแรสซิกตอนปลายถึงยุคครีเทเชียสตอนต้นในทวีปยุโรป (ฮังการีและประเทศอังกฤษตอนใต้), เอเชียตะวันออกเฉียงใต้ (ประเทศไทย) และอเมริกาเหนือฝั่งตะวันตก (รัฐไวโอมิง) กับบันทึกที่ไม่สมบูรณ์จากแหล่งซากดึกดำบรรพ์จูราสสิกตอนกลางถึงครีเทเชียสตอนต้นในจีน โมร็อกโก และสกอตแลนด์
อนุกรมวิธาน.
มีชนิดที่ได้รับการรับรองในปัจจุบัน 3 ชนิด คือ: "Theriosuchus pusillus" จากประเทศอังกฤษตอนใต้ "T. grandinaris" จากประเทศไทย และ "T. morrisonensis" จากหมวดหินมอร์ริสันในอเมริกาเหนือ "Theriosuchus" เคยจัดใก้อยู่ใน Atoposauridae แต่การวิเคราะห์เคลดใน ค.ศ. 2016 เปิดเผยว่า ในฐานะ neosuchia สัตว์ชนิดนี้มีความใกล้ชิดกับสมาชิกในวงศ์ Paralligatoridae มากกว่า atoposaurids
สัตว์สองชนิดที่เคยจัดให้อยู่ในสกุลนี้ ได้แก่ "Theriosuchus ibericus" และ "T. symplesiodon" ถูกจัดให้เข้าในสกุลใหม่ชื่อ "Sabresuchus" ส่วน "Theriosuchus guimarotae" จากโปรตุเกส ถูกจัดใหม่ให้อยู่ใน "Knoetschkesuchus"
แหลมเดจนิออฟ

แหลมเดจนิออฟ หรือ แหลมเดจเนฟ (หรือ Cape Dezhnev; ; ; อินูเปียก : "นูจาค") เป็นแหลมบนแผ่นดินใหญ่ที่อยู่ทางตะวันออกสุดของทวีปเอเชีย ตั้งอยู่บนคาบสมุทรชุกชี ในเขตปกครองตนเองชูคอตกา ซึ่งมีประชากรเบาบางมากของประเทศรัสเซีย แหลมนี้ตั้งอยู่ระหว่างทะเลชุกชีและช่องแคบเบริง มีระยะทางห่าง จากแหลมพรินซ์ออฟเวลส์ ของรัฐอะแลสกา โดยมีช่องแคบเบริงแบ่งสองแหลมนี้ออกจากกัน มีหมู่เกาะไดออมีด และแฟร์เวย์ร็อกตั้งอยู่ตรงกลางช่องแคบ
สโมสรวอลเลย์บอลหญิงนครราชสีมา ในฤดูกาล 2024–25

การแข่งขันวอลเลย์บอลของสโมสรวอลเลย์บอลหญิงนครราชสีมา หรือ นครราชสีมา คิวมินซี วีซี ตามชื่อผู้สนับสนุน ประจำปี พ.ศ. 2567–พ.ศ. 2568
รายชื่อผู้เล่น.
"ข้อมูลอัปเดต ณ มกราคม พ.ศ. 2568"
กลัง

กลัง (Klang) หรือ เกอลัง (Kelang) มีชื่ออย่างเป็นทางการว่า นครหลวงกลัง  เป็นเมือง เมืองหลวงและอดีตเมืองหลวงของรัฐเซอลาโงร์ ประเทศมาเลเซีย ตั้งอยู่ภายในอำเภอกลัง ท่าเรือกลังเป็นท่าเรือขนถ่ายสินค้าที่คับคั่งเป็นอันดับ 12 และเป็นท่าเรือตู้สินค้าที่มีการจราจรสูงสุดอันดับ 12 ของโลก
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดกาฬสินธุ์ กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน และอำเภอห้วยผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี และกิ่งอำเภอร่องคำ
ตระกูลภาษาชูคอตโก-คัมชัตกัน

ตระกูลภาษาชูคอตโก-คัมชัตกัน  หรือ ชุกชี–คัมชัตกัน  หรือรู้จักกันในอดีตด้วยชื่อ ลูโอราเวตลัน  เป็นตระกูลภาษาที่ตั้งอยู่ในบริเวณตะวันออกเฉียงเหนือสุดของไซบีเรีย ผู้พูดโดยทั่วไปคือคนพื้นเมืองที่มีลักษณะเป็นคนเก็บของป่าล่าสัตว์และคนเลี้ยงกวางเรนเดียร์ ตระกูลภาษาชูคอตโก-คัมชัตเป็นตระกูลภาษาที่ใกล้สูญ โดยเฉพาะอย่างยิ่งกลุ่มภาษาคัมชัต ที่ซึ่งเป็นกลุ่มภาษาที่ใกล้จะสูญมากที่สุด โดยมีเพียงภาษาอิเทลเมนตะวันตกเท่านั้นที่ยังคงมีผู้พูดอยู่ แต่ทว่ามีจำนวนผู้พูดน้อยกว่าร้อยคนเท่านั้น อย่างไรก็ดี กลุ่มภาษาชูคอตนั้นมีผู้พูดเหลืออยู่เกือบ 7,000 คน (ณ ปี 2010 ส่วนใหญ่เป็นผู้พูดภาษาชูคอต)
ในขณะที่ตระกูลภาษานี้ในบางครั้งจะถูกจัดกลุ่มตามแบบลักษณ์ภาษาและภูมิศาสตร์ได้เป็นกลุ่มภาษาไซบีเรียโบราณ (Paleosiberian languages) แล้ว แต่ทว่าชนชาติที่เป็นผู้พูดตระกูลภาษานี้ไม่มีความสัมพันธ์ทางพันธุกรรมภายนอกที่ได้รับการยอมรับอย่างกว้างขวางว่าได้รับการพิสูจน์แล้วกับชนชาติอื่น ๆ ที่พูดภาษาในกลุ่มภาษาไซบีเรียโบราณเลยแม้แต่อย่างใด ข้อเสนอที่ได้รับความนิยมมากที่สุด ได้แก่ การเชื่อมโยงกับตระกูลภาษาเอสกิโม–อะลิวต์
กลุ่มภาษา.
ตระกูลภาษาชูคอตโก-คัมชัตกันประกอบด้วยกลุ่มภาษาย่อยที่มีความเกี่ยวข้องกันในระยะไกล 2 กลุ่มคือกลุ่มภาษาชูคอตและกลุ่มภาษาคัมชัตกัน โดยนักวิชาการจำแนกได้ว่ากลุ่มภาษาชูคอตมี 3 ถึง 5 ภาษา ในขณะที่กลุ่มภาษาคัมชัตกันที่ยังคงเหลืออยู่เพียงภาษาเดียวคือภาษาอิเทลเมน
ความสัมพันธ์ระหว่างกลุ่มภาษาชูคอตกับภาษาอิเทลเมนนั้นยังห่างไกลมาก และนักวิชาการก็ยอมรับเพียงบางส่วนเท่านั้น
ภาษาในตระกูลภาษาชูคอตโก-คัมชัตกันทุกภาษาอยู่ภายใต้แรงกดดันจากภาษารัสเซีย ผู้พูดเกือบทั้งหมดเป็นผู้พูดสองภาษาโดยมีภาษารัสเซียเป็นภาษาที่สอง และมีสมาชิกกลุ่มชาติพันธุ์เที่เกี่ยวข้องกับภาษาเพียงไม่กี่คนที่เกิดหลังปีคริสต์ศักราช 1970 พูดภาษาอื่นนอกจากภาษารัสเซีย
การจำแนกกลุ่มภาษาย่อยที่ได้รับการยอมรับคือ<templatestyles src="Tree list/styles.css" />
แหล่งข้อมูลอื่น.
 ที่วิกิพจนานุกรม
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดกาฬสินธุ์ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน และอำเภอห้วยผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี และกิ่งอำเภอร่องคำ
เนลูกไฑ มาริอัมมันโกยิล

เนลูกไฑ มาริอัมมันโกยิล  เป็นโบสถ์พราหมณ์ ในเมืองนากัปปัฏฏินัม รัฐทมิฬนาฑู ประเทศอินเดีย สร้างถวายพระมริอัมมัน
สถานที่ตั้ง.
โบสถ์พราหมณ์แห่งนี้อยู่ในในเมืองนากัปปัฏฏินัม รัฐทมิฬนาฑู ประเทศอินเดีย
สถาปัตยกรรม.
โบสถ์พราหมณ์แห่งนี้ประกอบด้วยโคปุรัมที่งดงามและโดยเทพเจ้าประจำเทวสถานนี้ คือ พระมริอัมมันซึ่งทรงมีสี่พระกร เทวสถานนี้ถือเป็นเทวสถานที่ประกอบพิธีกรรมที่สำคัญแห่งหนึ่งในเขตนี้
การดูแลรักษา.
โบสถ์พราหมณ์แห่งนี้ได้รับการดูแลโดยกรมมูลนิธิศาสนาฮินดูของรัฐบาลทมิฬนาฑู(Hindu Religious and Charitable Endowments Department)
ซากาแน็กชัน

ซากาแน็กชัน (; โรมาจิ: "Sakanakushon"; ชื่อวงเขียนเป็นอักษรโรมันว่า "sakanaction" ด้วยตัวพิมพ์เล็กทั้งหมด) เป็นวงดนตรีร็อกญี่ปุ่นจากนครซัปโปโระ จังหวัดฮกไกโด ดนตรีของวงเป็นการผสมผสานระหว่างแนวเพลงออลเทอร์นาทิฟร็อก, อิเล็กทรอนิกส์, ป็อป และนิวเวฟ วงประกอบด้วยสมาชิก 5 คน ได้แก่ อิจิโร ยามางูจิ, โมโตฮารุ อิวาเดระ, อามิ คูซาการิ, เอมิ โอกาซากิ และเคอิจิ เอจิมะ
ชื่อ "ซากาแน็กชัน" เป็นการควบคำระหว่างคำว่า "ซากานะ" (มีความหมายว่า "ปลา" ในภาษาญี่ปุ่น) และคำว่า "แอ็กชัน" (action) วงซากาแน็กชันเองระบุว่าชื่อวงของพวกตนสะท้อนถึงความปรารถนาที่จะกระทำการ (act) อย่างว่องไวและพลิ้วไหว เหมือนกับปลาในน้ำ โดยไม่หวั่นเกรงความเปลี่ยนแปลงในแวดวงดนตรี ผลงานเพลงของวงซากาแน็กชันขึ้นถึง 10 อันแรกของชาร์ตออริคอนในประเทศญี่ปุ่นอย่างสม่ำเสมอ
วอลเลย์บอลหญิงชิงแชมป์สโมสรเอเชีย 2024

วอลเลย์บอลหญิงชิงแชมป์สโมสรเอเชีย 2024  เป็นการแข่งขันครั้งที่ 24 ของวอลเลย์บอลหญิงชิงแชมป์สโมสรเอเชีย จัดขึ้นโดยสมาพันธ์วอลเลย์บอลเอเชีย ร่วมกับสมาคมกีฬาวอลเลย์บอลแห่งประเทศไทย การแข่งขันกำหนดจัดขึ้นที่นครราชสีมา ประเทศไทย ระหว่างวันที่ 22กันยายน – 29กันยายน ค.ศ. 2024
อาเล็กซันดรา บรึสตรุน-กอวอจีแยย์ตชึก

อาเล็กซันดรา บรึสตรุน-กอวอจีแยย์ตชึก (26 กรกฎาคม 1927–16 กันยายน 2016) เป็นสมาชิกขบวนการต้านทานในสงครามโลกครั้งที่สองและผู้เห็นเหตุการณ์การฆ่าล้างเผ่าพันธุ์ยิว
เมื่อเธอเป็นเด็ก เธอนำอาหารไปวางไว้ให้ผู้ถูกคุมขังในค่ายกักกันเอาช์วิทซ์ ต่อมาเมื่อโตขึ้น เธอเข้าร่วมกับสหพันธ์กองกำลังติดอาวุธต้านทาน (ZWZ-AK) และเป็นหน่วยส่งสาส์นของกองกำลัง
ชีวประวัติ.
อาเล็กซันดรา บรึสตรุน (Aleksandra Bystroń) เกิดเมื่อปี 1927 ในเบร็ซเซ ประเทศโปแลนด์ ใกล้กับเมืองออชฟีแญชิม (ในเวลานั้นมีชื่อว่า "เอาช์วิทซ์") บิดาเป็นนักสำรวจ ทำงานในอุตสาหกรรมเหมือง ในเดือนเมษายน 1940 หลังนาซีบุกยึดโปแลนด์ บิดาของเธอถูกกักกันในค่าย เธอและมิตรสหายรวมตัวกันติดต่อสื่อสารกับบรรดานักโทษในค่ายกักกันและจัดการส่งสิ่งที่จำเป็นให้กับพวกเขา
ในป่ 1941 เธอเข้าร่วมกับสหพันธ์กองกำลังติดอาวุธต้านทาน มีตำแหน่งประสานงาน (liaison officer) มีหน้าที่ในการส่งสาส์นระหว่างโลกภายนอกกับบรรดานักโทษในค่ายกักกัน
ตั้งอต่ปี 1943 เธอถูกพวกนาซีบังคับให้ทำงานในเหมืองเบร็ซเซ-ยาวีชูวิตซ์ กระนั้น เธอยังคงดำเนินการใด ๆ ที่สามารถช่วยนักโทษในค่ายกักกันได้เท่าที่สามารถ
หลังสงครามสิ้นสุด เธอยังคงอาศัยในบ้านเกิดของตน อาชีพการงานของเธอถูกจำกัดจากรัฐบาลคอมมิวนิสต์ในเวลานั้นเนื่องจากภูมิหลังของเธอที่เคยทำงานให้กับกองกำลังต้านทาน
ในภาพยนตร์.
เธอปรากฏตัวเป็นตัสบะครในภาพยนตร์ของโจนาธาน กลาเซอร์ เรื่อง "วิมานนาซี" ซึ่งเธอปรากฏเป็นเด็กหญิงที่นำเอาอาหารไปทิ้งไว้ในตอนกลางค่นให้กับนักโทษในค่ายกักกัน 
บ้านที่ใช้ถ่ายทำเป็นฉากบ้านของเธอนั้นเป็นบ้านของเธอจริง ๆ ตลอดจนจักรยานและชุดเดรสที่ปรากฏใส่ในภาพยนตร์ก็เป็นของเธอจริง ๆ เช่นกัน
ในภาพยนตร์ มีหลายฉากที่แสดงเธอนำอาหารไปวางตอนกลางคืน ซึ้งถ่ายทำโดยใช้กล้องเทอร์โมกราฟิกความละเอียดสูงสำหรับใข้ในทางการทหาร ทำให้เธอปรากฏออกมาในรูปเรืองแสงท่ามกลางความมืด กลาเซอร์ได้กล่าวถึงเธอในสุนทรพจน์รับรางวัลออสการ์จากภาพยนตร์เรื่องนี้ว่า "เป็นเด็กหญิงที่เรืองแสง[ส่องสว่าง]ในภาพยนตร์ เช่นเดียวกับในชีวิตของเธอ" และยังกล่าวว่าภาพยนตร์เรื่องนี้อุทิศให้แด่เธอ
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน และกิ่งอำเภอห้วยผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี และกิ่งอำเภอร่องคำ
ซียเนอ ฮอร์นบอร์ย

ซียเนอ อีดา กาตารีนา ฮอร์นบอร์ย (8 พฤศจิกายน 1862, ตุรกุ – 6 ธันวาคม 1916, เฮลซิงกิ) เป็นสถาปนิกชาวฟินแลนด์ เธอได้รับวุฒิบัตรสถาปนิกในปี 1890 ถือเป็นสตรีคนแรกของโลกที่ได้รับการรับรองการเป็นสถาปนิกอย่างเป็นทางการ
ชีวประวัติ.
ฮอร์นบอร์ยเป็นธิดาของบิชอป เธอเข้าศึกษาที่สถาบันอาขีวศึกษาเฮลซิงกิในปี 1888. และจบการศึกษาในปี 1890 โดยผ่านการอนุมัติเป็นการพิเศษ เนื่องจากในเวลานั้นไม่อนุญาตให้สตรีเข้าเรียนสถาปัตยกรรม เธอสมัครเข้าทำงานเป็นสถาปนิกกับลาส์ ซ็อนก์ 
ผลงานออกแบบของเธอเป็นสถาปัตยกรรมแบบโรแมนติกประจำชาติ (national romanticism style) 
หนึ่งในผลงานชิ้นสำคัญของเธอคือ "ซียเนลินนา" (Signelinna; หรือ บ้านเนร์วันเดร์; "Nerwanderin talo") ในโปรี (ปี 1892) ผลงานอื่น ๆ ที่สำคัญของเธอ เช่น ด้านนอกของอาคารอะพาร์ตเมนต์เซเปนกาตุ (Sepänkatu Apartment Building, ปี 1897) ในเฮลซิงกิ สาเหตุที่เธอได้ชื่อว่าออกแบบเฉพาะภายนอกเท่านั้น เป็นเพราะว่าในเวลานั้น สตรียังไม่ได้รับสิทธิในการออกแบบอาคารทั้งหลัง อาคารสำนักดับเพลิงในฮามีนา เธอออกแบบโดยไม่คิดค่าออกแบบ และยังมีผบงานออกแบบอาคารสำหรับเด็กยากไร้ของเทศบาลในเฮลซิงกิอีกจำนวนหนึ่ง
โกนิยวามิบะยา

โกนิยวามิบะยา  หรือ ชาวไทยมักออกพระนามว่า พระนางกุมมะเทวี เป็นหนึ่งในพระสนมเอกในพระเจ้ามินดงและพระองค์มีเชื้อสายไทยซึ่งสืบสันดานมาจากสมเด็จพระที่นั่งสุริยาศน์อมรินทร์ พระมหากษัตริย์พระองค์สุดท้ายของอาณาจักรอยุธยา พระนางเป็นหนึ่งในพระสนมเอกที่โปรดปรานมากเพราะมีพระราชบุตรกับพระเจ้ามินดงถึงเก้าพระองค์และตกไม่เป็นพระองค์อีกสี่ โดยรวมแล้วพระองค์ทรงพระครรภ์ถึงสิบสามครั้ง และได้รับพระราชทานพระยศพิเศษคือได้กินเมืองเจ็ดเมืองทำให้พระราชบุตรของพระนางได้ศักดิ์นี้ตามพระราชมารดาไปด้วยทุกพระองค์
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ, กิ่งอำเภอนามน และกิ่งอำเภอห้วยผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี
แสนยนิยม

แสนยนิยม  เป็นความเชื่อหรือความปรารถนาของรัฐบาลหรือประชาชนว่ารัฐควรรักษาขีดความสามารถทางการทหารที่เข้มแข็ง และใช้ศักยภาพนั้นอย่างแข็งกร้าวเพื่อขยายผลประโยชน์และ/หรือค่านิยมของชาติ นอกจากนี้ คำนี้ยังอาจหมายความถึงการยกย่องเชิดชูกองทัพและอุดมคติของชนชั้นทหารมืออาชีพ และ "ความเหนือกว่าของกองทัพในการบริหารงานหรือนโยบายของรัฐ" (ดูเพิ่มที่: เสนาธิปไตย และ คณะผู้ยึดอำนาจการปกครอง)
แสนยนิยมเป็นองค์ประกอบสำคัญของอุดมการณ์จักรวรรดินิยมหรือการขยายอำนาจของหลายประเทศตลอดประวัติศาสตร์ ตัวอย่างที่โดดเด่นในสมัยโบราณได้แก่ จักรวรรดิอัสซีเรีย นครรัฐสปาร์ตาของกรีก จักรวรรดิโรมัน ชนชาติแอซเท็ก และจักรวรรดิมองโกล ตัวอย่างจากยุคปัจจุบัน ได้แก่ จักรวรรดิออตโตมัน ราชอาณาจักรปรัสเซีย/จักรวรรดิเยอรมัน/นาซีเยอรมนี จักรวรรดิบริติช ราชวงศ์ฮาพส์บวร์ค จักรวรรดิฝรั่งเศสที่หนึ่ง ราชอาณาจักรซูลู จักรวรรดิญี่ปุ่น จักรวรรดิอิตาลีภายใต้เบนิโต มุสโสลินี อิสราเอล เกาหลีเหนือ และจักรวรรดิรัสเซีย/สหภาพโซเวียต/รัสเซีย
เจนเน็ตต์ แรนกิน

เจนเน็ตต์ พิกเคอริง แรนกิน  เป็นนักการเมืองชาวอเมริกันและผู้สนับสนุนสิทธิสตรีซึ่งกลายเป็นผู้หญิงคนแรกที่ดำรงตำแหน่งของรัฐบาลกลางในสหรัฐอเมริกา เธอได้รับเลือกให้เป็นสมาชิกสภาผู้แทนราษฎรสหรัฐจากรัฐมอนแทนาในสังกัดพรรครีพับลิกันใน ค.ศ. 1916 เป็นเวลาหนึ่งสมัย จากนั้นจึงได้รับเลือกอีกครั้งใน ค.ศ. 1940 แรนกินยังคงเป็นผู้หญิงคนเดียวที่ได้รับเลือกให้เป็นสมาชิกรัฐสภาจากรัฐมอนแทนา
วาระการดำรงตำแหน่งในสภาผู้แทนราษฎรของแรนกินแต่ละครั้งเกิดขึ้นในช่วงที่กองทัพสหรัฐเริ่มแทรกแซงในสงครามโลกทั้งสองครั้ง เธอเป็นนักสันติวิธีมาตลอดชีวิต โดยเธอเป็นหนึ่งในสมาชิกสภาผู้แทนราษฎร 50 คนที่คัดค้านการประกาศสงครามกับเยอรมนีใน ค.ศ. 1917 ใน ค.ศ. 1941 เธอเป็นสมาชิกสภาผู้แทนราษฎรเพียงคนเดียวที่ลงคะแนนเสียงคัดค้านการประกาศสงครามกับญี่ปุ่นภายหลังการโจมตีเพิร์ลฮาร์เบอร์
แรนกินเป็นนักเรียกร้องสิทธิออกเสียงในสมัยแห่งความก้าวหน้า เธอได้จัดตั้งและผลักดันกฎหมายเพื่อให้ผู้มีสิทธิออกเสียงในหลายรัฐ รวมทั้งรัฐมอนแทนา นิวยอร์ก และนอร์ทดาโคตา ในขณะที่อยู่ในรัฐสภา เธอได้เสนอร่างกฎหมายที่ในที่สุดก็กลายเป็นการแก้ไขรัฐธรรมนูญครั้งที่ 19 ซึ่งให้สิทธิออกเสียงเลือกตั้งของผู้หญิงโดยไม่มีข้อจำกัดทั่วประเทศ เธอสนับสนุนประเด็นสิทธิสตรีและสิทธิพลเมืองที่หลากหลายตลอดอาชีพการงานที่ยาวนานกว่าหกทศวรรษ ใน ค.ศ. 1920 เธอช่วยก่อตั้งสหภาพเสรีภาพพลเรือนอเมริกันและดำรงตำแหน่งรองประธาน
เจ้าชายฌักแห่งบูร์บง-ปาร์มา

เจ้าชายฌักแห่งบูร์บง-ปาร์มา  ประสูติเมื่อวันที่ 9 มิถุนายน พ.ศ. 2465 เป็นพระโอรสพระองค์ใหญ่ใน เจ้าชายเรอเนแห่งบูร์บง-ปาร์มา กับ เจ้าหญิงมาร์กาเร็ตแห่งเดนมาร์ก เป็นพระเชษฐาใน ราชินีอานา และ พระมาตุลา (ลุงฝ่ายแม่) ใน มาร์กาเรตาแห่งโรมาเนีย พระองค์เป็นพระญาติใน แกรนด์ดยุกฌ็อง พระเจ้าบอริสที่ 3 เมื่อนับทางฝ่ายพระบิดา และ เป็นพระญาติใน สมเด็จพระราชาธิบดีเฟรเดอริกที่ 10 แห่งเดนมาร์ก ทางฝ่ายพระมารดา หลงจากยุทธการที่ฝรั่งเศสสิ้นสุดลง พระองค์ พระมารดา และพระพี่น้อง ได้เสด็จลี้ภัยไปโปรตุเกสผ่านทางสเปน โดยสถานกงสุลเดนมาร์กในปารีส ได้จัดการให้พระองค์และพระมารดาเสด็จไปยังนิวยอร์กบนเรือเอสเอสเอ็กซ์คาลิเบอร์ โดยเสด็จนิวยอร์กในเดือนตุลาคม ปี พ.ศ. 2483 โดยพักอยู่ที่โรงแรมวอลดอร์ฟ อัสตอเรีย และพระองค์พร้อมด้วยพระอนุชาได้ทรงเข้าเรียนเยซูอิตในมอนทรีออล โดยทรงได้รีบการฝึกสอนจากทหารแคนาดา
เมื่อวันที่ 23 พฤศจิกายน พ.ศ. 2485 พระองค์ได้เข้าร่วมกองทัพอากาศนอร์เวย์ แม้ว่าจะมีการเปลี่ยนแปลงนโยบายล่าสุดเพื่อจำกัดจำนวนอาสาสมัครชาวต่างชาติในกองทัพ แต่ใบสมัครของพระองค์ก็ได้รับการยอมรับ ด้วยเหตุผลที่ว่า สมเด็จพระราชาธิบดีโฮกุนที่ 7 แห่งนอร์เวย์ ทรงเป็นพระญาติฝั่งพระมารดาของพระองค์ พระองค์ได้รับการฝึกฝนในแคนาดาและสหราชอาณาจักร และทรงเป็นนักบิบริการรถพยาบาลในภาคเหนือของนอร์เวย์ แม้ว่าสงครามจะสิ้นสุดลงแล้ว ก่อนที่จะปลดประจำการในวันที่ 1 พฤษภาคม พ.ศ. 2489
ชีวิตรักของพระองค์เริ่มต้นขึ้นในวันที่ 9 มิถุนายน พ.ศ. 2490 พระองค์ทรงเสกสมรสกับ เคาน์เตสบีกิตต์แห่งโฮนชไตน์-เลนเดอร์แบร์ค (พ.ศ. 2465 - พ.ศ. 2552) พระญาติใน ซึ่งเคยดำรงตำแหน่งประธานสภาเดนมาร์ก มีพระบุตร คือ
หลังสงครามสงบลง พระองค์ทรงตั้งลงหลักปักฐานในเดนมาร์ก โดยทรงงานให้กับสายการบินเดนิสแอร์ไลน์ และ เดนิสแอร์แท็กซา ก่อนทรงจะเกษียณจากการบินในปี พ.ศ. 2492 และทรงงานให้กับบริษัทผลิตเนื้อสัตว์ในช่วงทศวรรษ 1950 ทรงมีความสนพระทัยในด้านการแข่งรถ โดยทรงชนะการแข่งขันหลายครั้ง
พระองค์สิ้นพระชนม์เมื่อวันที่ 5 พฤศจิกายน พ.ศ. 2507 จากสาเหตุรถยนต์ส่วนพระองค์ชนกับรถบรรทุกในรอสกิลด์ พระศพถูกฝังอยู่ที่เมืองเลจเรใกล้กับเมืองเลเดรบอร์ก ซึ่งเป็นดินแดนปกครองของราชวงศ์เดนมาร์กของพระมารดา
สโมสรฟุตบอลพิจิตร ยูไนเต็ด 2021

สโมสรฟุตบอลพิจิตร ยูไนเต็ด 2021 เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพิจิตร ปัจจุบันแข่งขันในระดับไทยลีก 3 โซนภาคเหนือ
ประวัติ.
สโมสรฟุตบอลพิจิตร ยูไนเต็ด 2021 ก่อตั้งเมื่อปี 2564 ในชื่อ พิจิตร ยูไนเต็ด ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2564 – โซนภาคเหนือ เป็นการแข่งขันแรก แต่การแข่งขันในรายการดังกล่าวถูกยกเลิกโดยสมาคมฯ เนื่องจากสถานการณ์การระบาดทั่วของโควิด-19 ในประเทศไทย 
ในปี 2565 สโมสรได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคเหนือ โดยได้ตำแหน่งอันดับที่ 4 ของโซน ปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคเหนือ โดยได้ตำแหน่งรองชนะเลิศของโซน ปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคเหนือ โดยจบอันดับที่ 3 ของโซน
ต่อมาในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคเหนือ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้ฝึกสอน.
"ตั้งแต่ พ.ศ. 2564 – ปัจจุบัน"
เจ้าหญิงมาร์การิเตแห่งทวร์นและทัคซิส

เจ้าหญิงมาร์การิเตแห่งทวร์นและทัคซิส  ประสูติเมื่อวันที่ 8 พฤศจิกายน พ.ศ. 2452 เป็นพระธิดาพระองค์เล็กและพระองค์เดียวใน อเลสซานโดร ดยุกที่ 1 แห่งคาสเทล-ดุยโน กับ เจ้าหญิงมารีแห่งลีญ ทรงมีพระเชษฐา คือ ไรมุนโด ดยุกที่ 2 แห่งคาสเทล-ดุยโน และ เจ้าชายลุดวิจแห่งทวร์นและทีคซิส เป็นพระปิตุจฉา (อาหญิง) ในคาร์โล อเลสซานโดร ดยุกที่ 3 แห่งคาสเทล-ดุยโน 
พระบิดาและพระมารดาของพระองค์ทรงหย่าร้างกันในปี พ.ศ. 2462 เมื่อเจ้าหญิงทรงมีพระชันษา 10 ปี โดยเมื่อแรกประสูติ พระองค์ดำรงพระยศเป็น เจาหญิงแห่งทวร์นและทัคซิสและเจ้าหญิงแห่งคาสเทล-ดุยโน พร้อมฐานันดร เซอรีนไฮเนส ตามพระบรมราชโองการในพระเจ้าวิตโตรีโอ เอมานูเอเลที่ 3 แห่งอิตาลี เนื่องด้วยครอบครัวของพระองค์เสด็จไปประทับ ณ ราชอาณาจักรอิตาลี เมื่อไปประทับแล้ว พระองค์มีตวามสนพระทัยเชิงหลงไหลในวิทยาศาตร์ธรรมชาติ โดยทรงดำรงพระชนม์ในวัยเยา์ ณ ของครอบครัวในเมืองตรีเยสเต นอกจากนี้พระองค์ยังมีปราสาทที่ประเทศเบลเยียม อีกแห่งหนึ่งด้วย
ด้านชีวิตส่วนพระองค์ พระองค์ทรงเสกสมรสกับ เจ้าชายกาเอตาโนแห่งบูร์บง-ปาร์มา เมื่อวันที่ 29 เมษายน พ.ศ. 2474 มีพระราชวงศ์เสด็จมาร่วมงานมากมาย อาทิสมเด็จพระจักรพรรดินีซีตาแห่งออสเตรีย , เจ้าชายเฟลิกซ์แห่งบูร์บง-ปาร์มา , แกรนด์ดัชเชสเยเลนา วลาดีมีรอฟนาแห่งรัสเซีย , เจ้าชายนีโกลาโอสแห่งกรีซและเดนมาร์ก , เจ้าหญิงยูจีนีแห่งกรีซและเดนมาร์ก ในวันนั้น พระองค์ทรงดำรงพระอิสริยยศ เจ้าหญิงแห่งบูร์บง-ปาร์มา พร้อมฐานันดร รอยัลไฮเนส แต่พระองค์กลับทรงถูกเรียกขานตามพระนามของพระสวามี เจ้าหญิงกาเอตาโนแห่งบูร์บง-ปาร์มา โดยตามปรเพณีของครอบครัวพระสวามี เจ้าหญิงฯ ทรงได้รับสร้อยพระศอ (สร้อยคอ) ไข่มุกสามเส้นพร้อมเข็มกลัดมรกต และแหวนไข่มุกเลี้ยงสองเม็ด โดยเจ้าชายและเจ้าหญิงกาเอตาโนแห่งบูร์บง-ปาร์มา ทรงมีพระธิดาร่วมกันเพียงพระองค์เดียวคือ
เจ้าชายและเจ้าหญิงกาเอตาโนแห่งบูร์บง-ปาร์มา ทรงเลือกใช้ชีวิตคู่ในลุกกา โดยทรงทุ่มเทเวลาทั้งหมด ดูแลเจ้าหญิงไดอานา พระธิดาเพียงพระองค์เดียวของทั้ง 2 พระองค์อย่างดีเยี่ยม ในช่วงทศวรรษปี 1930 เจ้าหญิง ทรงจัดงานสำคัญเกี่ยวกับราชวงศ์ทวร์นและทัคซิส อันเป็นราชวงศ์ประสูติของเจ้าหญิงฯ และพระประวัติของพระบิดาโดยสังเขป ณ เมืองตรีเยสต ซึ่งพระสวามีทรงเสด็จด้วยเสมอ โดยมีมีบุคคลสำคัญของเมืองตรัยสเต , อูดีเน และเมืองอื่นๆ นอกจากนี้ พระองค์ยังเสด็จไปงานเสกสมรสของพระญาติ คือ เจ้าหญิงมาเรีย ฟรานเชสกาแห่งซาวอย กับ เจ้าชายหลุยส์แห่งบูร์บง-ปาร์มา ในเดือนมกราคม ปี พ.ศ. 2482 ณ กรุงโรม
หลังจากงานเสกสมรสผ่านมาได้ไม่นาน ชีวิตคู่ของทั้ง 2 เริ่มระหองระแหง ต่อมาทรงแยกกันอยู่ ท้ายที่สุดทรงหย่าร้างกันครั้งแรกในฮังการีที่บูดาเปสต์ เมื่อวันที่ 30 สิงหาคม พ.ศ. 2483 และทรงหย่าร้างครั้งสุดท้ายในฝรั่งเศส เมื่อวันที่ 24 มกราคม พ.ศ. 2493 และการหย่าร้างครั้งสุดท้ายของทั้งคู่ คือในปี พ.ศ. 2498 พระองค์ยังคงสามารถดำรงตำแหน่ง "เจ้าหญิงแห่งบูร์บง-ปาร์มา" และเป็นสมาชิกราชวงศ์ได้ โดยเมื่อทรงหย้าแล้ว เจ้าหญิงฯ ทรงประทับในอิตาลี , ฝรั่งเศส , แคว้นอันดาลูซิอา ในประเทศสเปน ตั้งแต่ปี พ.ศ. 2496 ซึ่งเจ้าหญิงฯทรงดำรงพระชนม์อย่างเรียบง่าย และสิ้นพระชนม์เมื่อพระชันษาได้ 96 ปี เมื่อวันที่ 21 กันยายน พ.ศ. 2549 พระศพของพระองค์ถูกฝังในปราสาทดุยโน ในตรีเยสเต
สุขใดเล่า จะเท่ามื้ออร่อย

สุขใดเล่า จะเท่ามื้ออร่อย (ญี่ปุ่น: 日々は過ぎれど飯うまし, โรมาจิ: Hibi wa Sugiredo Meshi Umashi, lit. "Days Goes By But Food Is Delicious") เป็นซีรีส์อนิเมะโทรทัศน์ญี่ปุ่นต้นฉบับที่สร้างสรรค์โดย Atto ผู้เขียน "สาวใสหัวใจบ้านทุ่ง" ผลิตโดยอะนิเพล็กซ์ และสร้างแอนิเมชั่นโดยพีเอเวิกส์ กำกับโดย Shinya Kawatsura และ Yū Harumi เขียนบทโดย Yoshihiro Hiki และมี Hiromi Mizutani เป็นผู้แต่งเพลงประกอบ Atto เป็นผู้ออกแบบตัวละครต้นฉบับ ในขณะที่ Hajime Mitsuda เป็นผู้ดัดแปลงการออกแบบสำหรับแอนิเมชั่น ออกอากาศตั้งแต่เดือนเมษายนถึงมิถุนายน พ.ศ. 2568 มังงะที่วาดภาพประกอบโดย Quro เริ่มตีพิมพ์บนเว็บไซต์มังงะ Comic Alive+ ของเมเดียแฟกทอรีในเดือนมีนาคม พ.ศ. 2568
ให้เสียงโดย: ฮานะ ชิมาโนะ
ให้เสียงโดย: อาอิ คากูมะ
ให้เสียงโดย: โยชิโนะ อาโอยามะ
ให้เสียงโดย: #เปลี่ยนทาง 
ให้เสียงโดย: ซายะ ไอซาวะ
ให้เสียงโดย: #เปลี่ยนทาง 
สื่อ.
มังงะ.
มังงะที่วาดภาพประกอบโดย Quro เริ่มตีพิมพ์บนเว็บไซต์มังงะ Comic Alive+ ของเมเดียแฟกทอรีเมื่อวันที่ 15 มีนาคม พ.ศ. 2568 มีการเปิดตัวเล่มเดี่ยว"ทังโกบง" ในเดือนพฤษภาคม พ.ศ. 2568
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 28 พฤษภาคม พ.ศ. 2568</td><td></td></tr>
</table>
อนิเมะ.
ซีรีส์อนิเมะโทรทัศน์ต้นฉบับที่สร้างโดย Atto ผลิตโดยอะนิเพล็กซ์ และสร้างแอนิเมชันโดยพีเอเวิกส์ ได้รับการประกาศเมื่อวันที่ 31 ธันวาคม พ.ศ. 2567 ซีรีส์นี้กำกับโดย Shinya Kawatsura และ Yū Harumi และเขียนบทโดย Yoshihiro Hiki และมี Hiromi Mizutani เป็นผู้แต่งเพลงประกอบ Atto เป็นผู้ออกแบบตัวละครดั้งเดิม ในขณะที่ Hajime Mitsuda เป็นผู้ดัดแปลงการออกแบบสำหรับแอนิเมชั่น ออกอากาศตั้งแต่วันที่ 13 เมษายน ถึงวันที่ 29 มิถุนายน พ.ศ. 2568 ทางโตเกียวเอ็มเอ็กซ์และเครือข่ายอื่น ๆ มีเพลงเปิดคือ "Sora mon ne" ร้องโดย Asmi, ในขณะที่เพลงปิดคือ "Misoshiru to Butter" (ซุปมิโซะและเนย) ร้องโดย Reira Ushio ครันชีโรล ถือลิขสิทธิ์เรื่องนี้ พลัส มีเดีย เน็ตเวิร์ค เอเชีย ถือลิขสิทธิ์ซีรีส์ดังกล่าวในเอเชียตะวันออกเฉียงใต้และจะออกอากาศทาง Aniplus Asia
ปั๋ว อีปัว

ปั๋ว อีปัว (17 กุมภาพันธ์ ค.ศ. 1908 – 15 มกราคม ค.ศ. 2007) เป็นนักการเมืองชาวจีน เขาเป็นหนึ่งในบุคคลทางการเมืองอาวุโสที่สุดในประเทศจีนในช่วงคริสต์ทศวรรษ 1980 และ 1990
หลังเข้าร่วมพรรคคอมมิวนิสต์จีนเมื่ออายุ 17 ปี เขาทำงานเป็นผู้จัดงานพรรคคอมมิวนิสต์ในเมืองไท่หยวน มณฑลซานซี บ้านเกิดของเขา เขาได้รับเลื่อนตำแหน่งให้จัดตั้งขบวนการกองโจรคอมมิวนิสต์ในภาคเหนือของจีนจากกองบัญชาการในเทียนจินใน ค.ศ. 1928 แต่เขาถูกตำรวจก๊กมินตั๋งจับกุมและจำคุกใน ค.ศ. 1931 ใน ค.ศ. 1936 ด้วยการสนับสนุนโดยปริยายของพรรคคอมมิวนิสต์ ปั๋วลงนามในคำสารภาพต่อต้านคอมมิวนิสต์เพื่อให้ได้รับการปล่อยตัว หลังได้รับการปล่อยตัว ปั๋วกลับไปยังซานซี เข้าร่วมกับพรรคคอมมิวนิสต์อีกครั้ง และต่อสู้กับทั้งก๊กมินตั๋งและจักรวรรดิญี่ปุ่นในจีนตอนเหนือกระทั่งพรรคคอมมิวนิสต์รวมแผ่นดินใหญ่จีนได้สำเร็จใน ค.ศ. 1949
ในช่วงอาชีพของปั๋ว เขาดำรงตำแหน่งต่อเนื่องกัน เช่น รัฐมนตรีว่าการกระทรวงการคลังคนแรกของคอมมิวนิสต์จีน สมาชิกกรมการเมืองของพรรคคอมมิวนิสต์ รองนายกรัฐมนตรี ประธานคณะกรรมการเศรษฐกิจแห่งรัฐ และรองประธานคณะกรรมการที่ปรึกษาส่วนกลางของพรรค ปั๋วถูกกวาดล้างใน ค.ศ. 1966 โดยแก๊งสี่คนที่ได้รับการสนับสนุนจากเหมา แต่เขาได้รับการนำกลับสู่อำนาจโดยเติ้ง เสี่ยวผิงในช่วงปลายคริสต์ทศวรรษ 1970 หลังเหมาเสียชีวิต
ปั๋วเป็นหนึ่งในกลุ่มผู้อาวุโสผู้ทรงอำนาจที่ได้รับการคัดเลือกซึ่งมีศูนย์กลางอยู่ที่เติ้งและเป็นที่รู้จักอย่างไม่เป็นทางการในนาม "แปดคนอมตะ" เนื่องจากอายุทางการเมืองที่ยืนยาวและอิทธิพลมหาศาลที่พวกเขาสั่งการในคริสต์ทศวรรษ 1980 และ 1990 หลังกลับสู่อำนาจ ปั๋วสนับสนุนการเปิดเสรีทางเศรษฐกิจ แต่เป็นอนุรักษ์นิยมสายกลางทางการเมือง ในตอนแรกเขาให้การสนับสนุนทั้งหู เย่าปังและผู้ประท้วงจัตุรัสเทียนอันเหมิน ค.ศ. 1989 แต่ท้ายที่สุดเขาก็ถูกกลุ่มสายแข็งโน้มน้าวให้สนับสนุนการปลดหูออกจากตำแหน่งใน ค.ศ. 1987 และการใช้ความรุนแรงต่อผู้ประท้วงใน ค.ศ. 1989 การมีส่วนร่วมทางการเมืองของปั๋วลดลงในคริสต์ทศวรรษ 1990 แต่เขายังคงใช้อิทธิพลของเขาเพื่อสนับสนุนทั้งเติ้ง เสี่ยวผิงและเจียง เจ๋อหมิน รวมถึงผลักดันเส้นทางอาชีพให้ปั๋ว ซีไหล ลูกชายของเขา เขาเป็นผู้ที่เหลือรอดคนสุดท้ายและมีอายุยืนยาวที่สุด ในบรรดาแปดผู้อาวุโส ในช่วงเวลาที่เขาเสียชีวิตเมื่อ 15 มกราคม ค.ศ. 2007 เหลือเวลาอีกเพียงเดือนเศษก่อนจะอายุครบ 99 ปีเท่านั้น
อินฟันตามารีอา อังตอนีอาแห่งโปรตุเกส

อินฟันตามารีอา อังตอนีอาแห่งโปรตุเกส  ประสูติเมื่อวันที่ 28 พฤศจิกายน พ.ศ. 2405 เป็นพระราชธิดาใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ในช่วงสงครามเสรีนิยม จักรพรรดิเปดรูที่ 1 แห่งบราซิล พระอนุชาของพระราชบิดา ทรงชิงบัลลังก์มาจากพระราชบิดาของพระองค์ ทำให้ครอบครัวของพระองค์ต้องเสด็จพระราชดำเนิน/เสด็จออกจากประเทศ 
วันที่ 15 ตุลาคม พ.ศ. 2427 พระองค์ทรงเสกสมรสกับ โรเบิร์ต ดยุกที่ 1 แห่งปาร์มา ทรงมีพระบุตร 12 พระองค์ ต่อมาพระสวามี สิ้นพระชนม์เมื่อวันที่ 16 พฤศจิกายน พ.ศ. 2450 ซึ่งต่อมา พระองค์ได้ประทับกับ เจ้าหญิงซีตาแห่งบูร์บง-ปาร์มา พระธิดาของพระองค์ ที่ถูกเนรเทศออกจากประเทศในปี พ.ศ. 2483 ซึ่งทรงอาศัยในรัฐเกแบ็ก ซึ่งทรงอยู่อย่างลำบาก ในที่สุด หลังจากสงครามโลกครั้งที่สองสิ้นสุดลง พระองค์ได้เสด็จกลับไปประทับ ณ ปราสาทแบร์กในประเทศลักเซมเบิร์ก โดยพระองค์มีโอกาสจัดวันประสูติ 90 ปีของพระองค์ หลังจากประทับนาน พระองค์สิ้นพระชนม์เมื่อวันที่ 14 พฤษภาคม พ.ศ. 2502 สิริพระชันษา 96 ปี ทรงเป็นพระราชนัดดาพระองค์ท้ายๆใน พระเจ้าฌูเอาที่ 6 แห่งโปรตุเกส ที่ทรงมีพระชนม์ชีพ เหล่าพระทายาทสายพระโลหิตของพระองค์ ต่างมีพระชันษายืนยาวเช่นกัน
กลุ่มภาษาคัมชัตกัน

กลุ่มภาษาคัมชัตกัน  เป็นกลุ่มภาษาย่อยในอดีตที่มีการพูดบนคาบสมุทรคัมชัตคา ปัจจุบันประกอบด้วยภาษาเดียวคือภาษาอิเทลเมนตะวันตก (เรียกอีกอย่างว่าคัมชาดัลตะวันตก) ในปีคริสต์ศักราช 1991 มีรายงานว่ามีผู้พูดภาษานี้ไม่เกิน 100 คน โดยส่วนใหญ่เป็นผู้สูงอายุ ตามสำมะโนประชากรของรัสเซียเมื่อปีคริสต์ศักราช 2010 มีรายงานว่ามีผู้พูดเหลืออยู่เพียง 80 คน
มีบันทึกที่ไม่ครบถ้วนที่กล่าวถึงการรับรองภาษาย่อยที่แตกต่างกันไปอย่างน้อย 2 ภาษา คือ ภาษาคัมชาดัลตะวันออก (หรือเรียกอีกอย่างว่า ภาษาคัมชาดัลเหนือ) และภาษาคัมชาดัลใต้ ที่ซึ่งทั้งสองได้ถูกจัดให้เป็นภาษาสูญไปในช่วงปลายคริสต์ศตวรรษที่ 18
แม้ว่ากลุ่มภาษาคัมชาดัลจะถือเป็นภาษาย่อยโดยทั่วไป แต่ก็มีความแตกต่างเพียงพอที่จะจัดเป็นภาษาที่แยกจากกันได้ มีการพูดภาษาทั้งสามภาษานี้ในคาบสมุทรคัมชัตคาทางภาคตะวันตก ตะวันออก และใต้ แตกต่างและปะปนกันไป ระดับความแตกต่างสามารถอธิบายได้ด้วยสรรพนามว่า "พวกเรา" (ประธาน) ซึ่งก็คือ muza, "muza'n" (คัมชาดัลตะวันตก); "muš", "burin" (คัมชาดัลใต้); และ "buze" (คัมชาดัลตะวันออก)
กลุ่มภาษาคัมชัตกันไม่มีความเกี่ยวข้องอย่างใกล้ชิดกับกลุ่มภาษาชูคอตแต่อย่างใด แม้ว่าความสัมพันธ์ของทั้งสองกลุ่มภาษาจะห่างไกลพอที่จะทำให้เกิดข้อสงสัยเกี่ยวกับความสัมพันธ์ของทั้งสองได้ (เช่นในหนังสือหรือเอกสารของ Volodin เมื่อปี 1976) แต่ลักษณะทางวิทยาหน่วยคำที่เกี่ยวข้องกันแสดงให้เห็นอย่างชัดเจนว่ากลุ่มภาษาคัมชัตกันก่อตัวจากตระกูลภาษาเดียวกับกับกลุ่มภาษาชูคอต แม้ว่ามันจะมีความแตกต่างที่โดดเด่นบ้าง โดยเฉพาะอย่างยิ่งในลักษณะทางสัทวิทยาของทั้งสองกลุ่มภาษาก็ตาม ภาษาชูคอตโก-คัมชัตกันดั้งเดิมก็ได้รับการสร้างขึ้นใหม่มาบางส่วน
ไมเคิล ฟอร์เทสคู (Michael Fortescue) นักภาษาศาสตร์ชาวอังกฤษ เชื่อว่าคาบสมุทรคัมชัตกันอาจมีภาษาพื้นฐานที่เคยพูดโดยประชากรเบอริงเจียนที่เหลืออยู่ ตัวอย่างเช่น ภาษาคัมชัตกันมีพยางค์ที่กักเส้นเสียงลมออก ที่ซึ่งเป็นลักษณะทั่วไปในภาษาแถบแปซิฟิกตะวันตกเฉียงเหนือ แต่พบได้ยากในภาษาแถบเอเชียตะวันออกเฉียงเหนือ
ปั๋ว ซีไหล

ปั๋ว ซีไหล (;เกิด 3 กรกฎาคม ค.ศ. 1949) เป็นอดีตนักการเมืองชาวจีนที่ถูกตัดสินว่ามีความผิดฐานรับสินบนและยักยอกทรัพย์ เขาโดดเด่นขึ้นมาจากการดำรงตำแหน่งนายกเทศมนตรีนครต้าเหลียนและต่อมาคือผู้ว่าการมณฑลเหลียวหนิง ตั้งแต่ ค.ศ. 2004 ถึงเดือนพฤศจิกายน ค.ศ. 2007 ดำรงตำแหน่งรัฐมนตรีว่าการกระทรวงพาณิชย์ ระหว่าง ค.ศ. 2007 ถึง 2012 เขาดำรงตำแหน่งสมาชิกกรมการเมืองของพรรคคอมมิวนิสต์จีน และเลขาธิการพรรคประจำฉงชิ่ง นครขึ้นตรงต่อรัฐบาลกลาง ทั่วไปแล้วเขาถูกมองว่าเป็นคู่แข่งทางการเมืองหลักของสี จิ้นผิงก่อนที่สีจะกลายเป็นผู้นำสูงสุดของจีน
เขาเป็นลูกชายของปั๋ว อีปัว อดีตรองนายกรัฐมนตรีจีน เขาสร้างภาพลักษณ์ที่ดูเป็นกันเองและมีเสน่ห์ซึ่งแตกต่างไปจากธรรมเนียมทางการเมืองของจีนอย่างเห็นได้ชัด ในฉงชิ่ง ปั๋วริเริ่มการรณรงค์ต่อต้านกลุ่มอาชญากรรม เพิ่มการใช้จ่ายในโครงการสวัสดิการ รักษาระดับการเติบโตของ GDP ในอัตราเลขสองหลักอย่างต่อเนื่อง และรณรงค์เพื่อฟื้นฟู "วัฒนธรรมแดง" ในสมัยปฏิวัติวัฒนธรรม การส่งเสริมค่านิยมความเสมอภาคของปั๋วและความสำเร็จของ "ฉงชิ่งโมเดล" ของเขาทำให้เขาเป็นผู้สนับสนุนฝ่ายซ้ายใหม่ของจีน ซึ่งประกอบด้วยทั้งกลุ่มเหมาอิสต์และกลุ่มสังคมประชาธิปไตยที่ผิดหวังกับการปฏิรูปเศรษฐกิจแบบตลาดของประเทศและความไม่เท่าเทียมทางเศรษฐกิจที่เพิ่มขึ้น อย่างไรก็ตาม การรับรู้ถึงการไร้กฎหมายในการรณรงค์ต่อต้านการทุจริตของปั๋ว ประกอบกับความกังวลเกี่ยวกับลัทธิบูชาบุคคล ทำให้เขาเป็นบุคคลที่ก่อให้เกิดความขัดแย้ง
ปั๋วถูกมองว่าเป็นผู้มีโอกาสได้รับการเลื่อนตำแหน่งเข้าสู่คณะกรรมาธิการสามัญประจำกรมการเมืองพรรคคอมมิวนิสต์จีนในการประชุมสภาแห่งชาติพรรคครั้งที่ 18 ใน ค.ศ. 2012 อย่างไรก็ตาม โชคชะตาทางการเมืองของเขาต้องจบลงอย่างกะทันหันภายหลังอุบัติการณ์หวัง ลี่จฺวิน ซึ่งร้อยโทระดับสูงและหัวหน้าตำรวจของเขาได้ขอลี้ภัยที่สถานกงสุลอเมริกันในเฉิงตู หวังอ้างว่ามีข้อมูลเกี่ยวกับการมีส่วนเกี่ยวข้องของปั๋วและกู่ ไคไหล ภรรยาของเขาในการฆาตกรรมนีล เฮย์วูด นักธุรกิจชาวบริติช ผู้ซึ่งถูกกล่าวหาว่ามีความสัมพันธ์ทางการเงินใกล้ชิดกับทั้งสองคน ในผลพวงของเหตุการณ์นั้น ปั๋วถูกปลดจากตำแหน่งเลขาธิการคณะกรรมาธิการพรรคคอมมิวนิสต์จีนประจำนครฉงชิ่งและเสียที่นั่งในกรมการเมือง ต่อมาเขาถูกปลดออกจากตำแหน่งทั้งหมดและเสียที่นั่งในสภาประชาชนแห่งชาติและถูกขับออกจากพรรคในท้ายที่สุด ใน ค.ศ. 2013 ปั๋วถูกตัดสินว่ามีความผิดฐานทุจริต ถูกยึดทรัพย์สินทั้งหมดและถูกตัดสินจำคุกตลอดชีวิต เขาถูกคุมขังอยู่ที่เรือนจำฉินเฉิง
หลุยส์ สก๊อต (ทหาร)

พันโท หลุยส์ สก๊อต โอบีอี ดีซีเอ็ม อีดี (ค.ศ. 1887–ค.ศ. 1967) ทำหน้าที่ในช่วงสงครามโลกครั้งที่หนึ่งและสงครามโลกครั้งที่สอง รวมถึงเป็นผู้นำการฟื้นคืนกำลังของกองทหารชายแดนในประเทศแคนาดาระหว่างสงครามโลกทั้งสองครั้ง
สก๊อตเกิดที่ไบรตัน ประเทศอังกฤษ และเข้าร่วมกรมทหารราบเบาแคนาดาแห่งเจ้าหญิงแพทริเซียในกองกำลังรบนอกประเทศแคนาดาในฐานะพลทหารในเดือนสิงหาคม ค.ศ. 1914 โดยที่นั่น เขาทำหน้าที่เป็นจ่าสิบเอกประจำกรมทหารตั้งแต่เดือนพฤษภาคม ค.ศ. 1915 ถึงเดือนธันวาคม ค.ศ. 1915 ก่อนที่จะมาเป็นครูฝึกให้แก่กองทัพอากาศสหราชอาณาจักร เขาได้รับการคัดเลือกสู่กองร้อย 'ซี' กองพันที่หนึ่ง ของกรมทหารเอดมันตันหลวง ซึ่งเขาดำรงตำแหน่งบัญชาการจนถึง ค.ศ. 1927
สก๊อตได้รับการติดต่อให้เข้ารับตำแหน่งผู้บัญชาการกองทหารชายแดนแคนาดา (LoF) ซึ่งเป็นองค์การกำลังกึ่งทหารรักชาติที่ไม่ได้ดำเนินการอีกต่อไปหลังสงคราม โดยเขาได้ตอบรับ และภายใต้การนำของสก๊อตเป็นเวลานานกว่าทศวรรษ ที่เริ่มตั้งแต่ ค.ศ. 1929 กองทหารชายแดนดังกล่าวก็ได้ฟื้นฟูขึ้นมาในแคนาดา และได้ใช้สิทธิ์ฟื้นฟูอย่างเต็มที่ในแคนาดา กระทั่ง ค.ศ. 1933 กองบัญชาการจักรวรรดิของกองทหารชายแดนนี้ในลอนดอนได้มอบสถานะกองพลให้แก่กองทหารชายแดนดังกล่าวภายใต้การนำของสก๊อต มีการร่างรัฐธรรมนูญขึ้น จัดตั้งหน่วยงานต่าง ๆ ทั่วประเทศ และสก๊อตได้จัดการซื้อที่ดิน ใกล้กับเอดมันตัน รัฐแอลเบอร์ตา เพื่อใช้เป็นกองบัญชาการภาคสนาม ซึ่งต่อมาได้รับการตั้งชื่อว่า "ป้อมสก๊อต" ครั้นใน ค.ศ. 1936 กองทหารชายแดนได้เข้าสังกัดกองตำรวจม้าแคนาดา และได้รับเรียกตัวให้มาทำหน้าที่รักษาความปลอดภัยในระหว่างการเสด็จเยือนข้ามประเทศของสมเด็จพระเจ้าจอร์จที่ 6 และสมเด็จพระราชินีเอลิซาเบธใน ค.ศ. 1939 โดยในปีเดียวกันนั้น กองตำรวจม้าแคนาดาได้ตัดความสัมพันธ์อย่างเป็นทางการกับกองทหารชายแดนหลังจากการแบ่งแยกกองพลแคนาดาเกิดขึ้น และทหารชายแดนแดนได้ระดมสมาชิกของตนอีกครั้งเพื่อเข้าร่วมสงครามโลกครั้งที่สอง แม้ว่าจะไม่ได้รับการรับรองอย่างเป็นทางการในฐานะองค์กรก็ตาม ซึ่งสก๊อตเคยประจำการในกองพันที่ 49
กลุ่มภาษาชูคอต

กลุ่มภาษาชูคอต  เป็นกลุ่มภาษาย่อยที่ประกอบเป็นสาขาหนึ่งของตระกูลภาษาชูคอตโก-คัมชัตกัน มีการพูดกันในสองเขตปกครองตนเองทางตะวันออกเฉียงเหนือสุดของประเทศรัสเซีย ที่ซึ่งมีอาณาเขตทางตะวันออกติดกับมหาสมุทรแปซิฟิก และทางเหนือติดกับมหาสมุทรอาร์กติก
คำว่า "ลูโอราเวตลัน"  ที่ซึ่งใช้เรียกชาวชูคอตในช่วงคริสต์ทศวรรษปี 1930 นั้น จริง ๆ แล้วมีพื้นฐานมาจากชื่อชาติพันธุ์ของทั้งชาวชูคอตและกอร์ยัก
ภาษาย่อย.
โดยทั่วไปแล้ว กลุ่มภาษาชูคอตถือว่ามี 2 ภาษาคือภาษาชูคอตและภาษากอร์ยักเนื่องมาจากความแตกต่างทางชาติพันธุ์อย่างชัดเจนระหว่างชาวชุกชี (ชูคอต) และชาวกอร์ยัก อย่างไรก็ตาม ภาษาเกเรกและอะลยูตอร์ที่พูดโดยชาวชุกชีและกอร์ยัก มีความแตกต่างจากภาษาย่อยอื่น ๆ อย่างมาก อนึ่ง ในปัจจุบัน กลุ่มภาษาชูคอตได้รับการจำแนกโดยทั่วไปว่ามี 4 ภาษา แต่ก็อาจถือได้ว่าเป็น 1 ภาษาที่มีความแตกต่างของภาษาย่อยในแต่ละถิ่นหรือตำแหน่งอย่างมีนัยสำคัญเช่นกัน
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ, กิ่งอำเภอนามน และกิ่งอำเภอห้วยผึ้ง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี